แสบ อันดับโลกพุ่ง เป็นมือวาง อลป. ชกครั้งเดียวได้เหรียญ
น้องแสบ เปี่ยมวิไล เล่าเปี่ยม อันดับโลกมวยหญิงของไอบาพุ่งพรวดอยู่ที่ 3 ของโลกทำให้ในโอลิมปิก 2016 จะได้เป็นมือวางได้บายรอบแรก และอาจทำให้ชกแค่ครั้งเดียวได้เหรียญทันที ขณะที่ทีมกำปั้นเสื้อกล้ามชุดชิงเหรียญโอลิมปิก 2016 สภาพร่างกายฟิตเปรี๊ยะทุกคนหลังเก็บตัวฝึกซ้อมเข้มมากว่า 2 อาทิตย์ ที่ศูนย์ฝึกกีฬาในร่ม การกีฬาแห่งประเทศไทย หัวหมาก,วันที่ 28 มิ.ย. 59 ความเคลื่อนไหวทีมกำปั้นไทยชุดโอลิมปิก 2016 ที่ประเทศบราซิล โดยขุนพลเสื้อกล้ามไทยตีตั๋วไปได้ 4 รุ่น ประกอบด้วย น้องแสบ เปี่ยมวิไล เล่าเปี่ยม นักชกหญิงรุ่นฟลายเวท (51 กก.), เจ้าสด ฉัตร์ชัย บุตรดี รุ่นแบนตัมเวท (56 กก.), เจ้าเอ็ม วุฒิชัย มาสุข รุ่นไลต์เวลเตอร์เวท (64 กก.), เจ้าลม สายลม อาดี รุ่นเวลเตอร์เวท (69 กก.) โดยเก็บตัวฝึกซ้อมอยู่ที่ศูนย์ฝึกกีฬาในร่มการกีฬาแห่งประเทศไทยหัวหมาก,ล่าสุด น้องแสบ เปี่ยมวิไล เล่าเปี่ยม ได้ข่าวดีหลังจากที่คว้ารองแชมป์โลกมวยสากลสมัครเล่นหญิง 2016 ที่กรุงอัสตานา ประเทศคาซัคสถาน เมื่อวันที่ 19-27 พ.ค.ที่ผ่านมาว่า จากการจัดอันดับโลกมวยหญิงของสหพันธ์มวยสากลนานาชาติ หรือไอบา เมื่อวันที่ 22 มิ.ย.2559 ปรากฏว่าอันดับโลกของเปี่ยมวิไลพุ่งพรวดอยู่อันดับ 3 มี 1,175 คะแนน ส่วนอันดับ 1 เป็นของนิโคลา อดัม นักชกสาวอังกฤษที่เอาชนะเปี่ยมวิไลในนัดชิงชนะเลิศ มี 2,100 คะแนนอันดับ 2 เป็นซาห์อินา เชอเคอร์เบโควา จากคาซัคสถานมี 1,350 คะแนน อันดับ 4 อีลิฟ นูร์ คอสคุน จากตุรกี 1,050 คะแนน,ซึ่งนักชกสาวอันดับ 1-4 ตามแรงกิ้งโลกมวยหญิงนั้นจะได้เป็นมือวางในการแข่งขันมวยสากลสมัครเล่นโอลิมปิก 2016 ที่นครริโอ เด จาเนโร ทำให้ น้องแสบ เปี่ยมวิไล เล่าเปี่ยม ที่อยู่อันดับ 3 จะได้บายรอบแรกอัตโนมัติ ซึิ่งนักชกหญิงที่ร่วมแข่งขันริโอเกมส์มีทั้งหมด 3 รุ่น รุ่นละ 12 คน จะเริ่มแข่งขันในรอบ 16 คน ทำให้จะได้บาย 4 คนในรอบแรกผ่านเข้ารอบ 8 คน ได้ชิงเหรียญทองแดงทันที,ส่วนอันดับโลกชายนั้นยังไม่มีการประกาศอันดับล่าสุดน่าจะรอให้การแข่งขันเอพีบีกับดับเบิลยู เอสบี 2016 กับมวยอาชีพที่จะแข่งขันชิงตั๋วไปโอลิมปิกในระหว่างวันที่ 3-8 ก.ค.2559 ที่ประเทศเวเนซุเอลาสิ้นสุดก่อน สำหรับอันดับล่าสุดที่ประกาศเมื่อวันที่ 17 ก.พ.2559 นั้น มี เจ้าเอ็ม วุฒิชัย มาสุข รุ่น 64 กก. ติดอันดับ 1 ของโลก, เจ้าสด ฉัตร์ชัย บุตรดี รุ่น 56 กก. ติดอันดับ 7 ของโลก, เจ้าลม สายลม อาดี รุ่น 69 กก.ติดอันดับ 47 ของโลก,สำหรับ 4 กำปั้นเสื้อกล้ามชุดโอลิมปิกนั้น ได้เก็บตัวฝึกซ้อมอยู่ที่ศูนย์ฝึกกีฬาในร่มการกีฬาแห่งประเทศไทยหัวหมากเป็นเวลากว่า 2 สัปดาห์ โดยเน้นซ้อมล่อเป้าทวนเชิงกับลงนวม เช้า เย็น ทุกคนมีสภาพร่างกายฟิตเกินร้อย มีการตรวจร่างกายพร้อมกับฉีดวัคซีนป้องกันโรค เพื่อเป็นการเตรียมตัวเดินทางไปเก็บตัวปรับสภาพร่างกายล่วงหน้าที่ประเทศบราซิลเป็นเวลา 1 เดือน ตามแผนที่ทางสมาคมกีฬามวยสากลแห่งประเทศไทยวางเอาไว้
น้องแสบ เปี่ยมวิไล เล่าเปี่ยม อันดับโลกมวยหญิงพุ่งพรวดอยู่ที่ 3 ของโลกทำให้ในโอลิมปิก 2016 จะได้เป็นมือวางได้บายรอบแรก ขณะที่ทีมกำปั้นเสื้อกล้ามชุดชิงเหรียญโอลิมปิก 2016 สภาพร่างกายฟิตเปรี๊ยะทุกคนหลังเก็บตัวฝึกซ้อมเข้มมากว่า 2 อาทิตย์
น้องแสบ,เปี่ยมวิไล เล่าเปี่ยม,มวยหญิง,ไอบา,โอลิมปิก 2016,ริโอ เด จาเนโร,บราซิล,เจ้าสด,ฉัตร์ชัย บุตรดี,เจ้าเอ็ม,วุฒิชัย มาสุข,เจ้าลม,สายลม อาดี,ข่าว,ข่าวกีฬา,ไทยรัฐออนไลน์